Norsk Haandlexikon for almennyttige Kundskaber

Norsk Haandlexikon for almennyttige Kundskaber var et norsk konversasjonsleksikon, utgitt i tre bind i perioden 1881-1888, senere i en forkortet ettbinds-versjon i 1892, 1898 og 1908 under tittelen Haandbog til Brug for alle. Oppslagsverket var det første «nasjonale» leksikonet utgitt i Norge, «udarbeidet særlig med norske Personer og Forhold for Øie».

Mannen bak verket var journalisten, politikeren og stortingsmannen Johan Christian Johnsen (1815-1898). Han hadde fra før startet det illustrerte ukebladet Almuevennen, som  ble utgitt i årene 1848 til 1893. Dette bladet var også et slags opplysningsprosjekt rettet mot allmuen, - med underholdningsstoff, nyheter og opplysning. 

I Norsk haandlexikon var en stor del av artiklene skrevet av Christian Johnsen selv, men også en rekke andre kjente navn bidro, som Carl Anton Bjerknes, Ludvig Aubert, Johan Storm, Marcus Monrad og Henrik Mohn. Den lange listen  over bidragsytere telte 65 navn, og deres innsats ga rundt 3000 «norske» artikler. I tillegg favnet verket en rekke utenlandske artikler, oversatt av redaksjonssekretær Hans Brekke.

Referanser

Eksterne lenker 
  
  
  

Oppslagsverk